চিৰবিদায় মাগিলে ভাৰতৰ প্ৰাক্তন প্ৰধান মন্ত্ৰী অটল বিহাৰী বাজপেয়ীয়ে। আজি বৃ্হস্পতিবাৰে বিয়লি ৫ঃ০৫ বজাত বাজপেয়ীৰ মৃত্যু হোৱা বুলি বিভাগীয় বিবৃতি জাৰি কৰিছে এইমছ কৰ্তৃপক্ষই।
সুস্থ ৰাজনীতিৰ ধ্বজাবাহক প্ৰাক্তন প্ৰধান মন্ত্ৰী, বিজেপিৰ পিতামহৰূপে পৰিচিত বৰ্ষীয়ান নেতাগৰাকীৰ মৃত্যুত দল-মত নিৰ্বিশেষে সমগ্ৰ দেশৰ লগতে অসমতো বৈচে শোকৰ বন্যা।
বাজপেয়ীৰ স্বাস্থ্যৰ অৱস্থা সংকটজনক বুলি বাতৰি ওলোৱাৰ লগে-লগেই দেশৰ সকলো ৰাজনৈতিক নেতাই ভিৰ কৰিছেহি নতুন দিল্লীৰ চিকিৎসালয়খনত। বিজেপিৰ শীৰ্ষ নেতৃত্বৰ উপৰি বিৰোধী কংগ্ৰেছ নেতা ৰাহুল গান্ধী, অৰৱিন্দ কেজৰিৱাল আদিয়েও পিতামহগৰাকীৰ খবৰ ল'বলৈ চিকিৎসালয়খনলৈ আহিছিল।
যোৱা ১১ জুনৰ পৰা চিকিৎসালয়খনত ভৰ্তি হৈ থকা বাজপেয়ীৰ স্বাস্থ্য যোৱা ৩৬ ঘণ্টাত দ্ৰুত অৱনতি ঘটে বুলি এইমছ কৰ্তৃপক্ষই সদৰী কৰিছে।
'যোৱা ৩৬ ঘণ্টাত তেওঁৰ অৱস্থাৰ দ্ৰুত অৱনতি ঘটে। তেওঁক লাইফ ছাপ'ৰ্ট দি ৰখা হৈছিল,' এইমছৰ বিবৃতিত প্ৰকাশ।
সকলো কাৰ্য্যসূচী বাতিল কৰি অসমৰ মুখ্য মন্ত্ৰী সৰ্বানন্দ সোণোৱালো বাজপেয়ীৰ কাষলৈ বৃহস্পতিবাৰে ঢাপলি মেলিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
